cyanic-selkie/wikianc huggingface dataset:
Ευρεσιτεχνία
Περίοδος χάριτος
Για να μειωθούν αυτά τα προβλήματα αρκετές χώρες, μεταξύ των οποίων και οι ΗΠΑ, προβλέπουν μια "περίοδο χάριτος" (grace period), συνήθως ενός έτους. Η αποκάλυψη της εφεύρεσης από τον ίδιο τον εφευρέτη δε βλάπτει το καινουργές της εφεύρεσης, αν εντός ενός έτους από την αποκάλυψη υποβληθεί από τον ίδιο αίτηση για τη χορήγηση διπλώματος ευρεσιτεχνίας. Το αρνητικό αυτής της περιόδου χάριτος είναι ότι τελικά ήδη γνωστές (και σε ταχύτατα εξελισσόμενους τομείς πλέον παλιές) εφευρέσεις κατοχυρώνονται ως καινούργιες. Πολλές ευρωπαϊκές χώρες και η Ευρωπαϊκή Συνθήκη για τα Διπλώματα Ευρεσιτεχνίας δεν προβλέπουν τέτοια περίοδο χάριτος.
Εφευρετική δραστηριότητα
Επόμενη προϋπόθεση για την κατοχύρωση μιας εφεύρεσης με δίπλωμα ευρεσιτεχνίας είναι αυτή να εμπεριέχει εφευρετική δραστηριότητα ("εφευρετικό βήμα") ή να μην είναι προφανής (inventive step/non-obviousness, erfinderischer Schritt/nicht naheliegend). Μια εφεύρεση έχει εφευρετικό βήμα όταν δεν είναι προφανής στο μέσο εξειδικευμένο επιστήμονα ή τεχνικό του οικείου τομέα. Έτσι η παραπάνω εφεύρεση της χημικής ένωσης Α-Γ με την Ψ ιδιότητα μπορεί να είναι καινούργια, γιατί ως τέτοια δεν έχει περιγραφεί ακόμη, είναι όμως προφανής στο μέσο ειδικό, γιατί έχει περιγραφεί στη σχετική βιβλιογραφία η ένωση Α-Β με την ίδια ιδιότητα και είναι γνωστό ότι τα στοιχεία Β και Γ έχουν τις ίδιες ιδιότητες και είναι ελεύθερα ανταλλάξιμα μεταξύ τους. Η εξέταση του προφανούς μιας εφεύρεσης γίνεται αντίθετα με την εξέταση του καινουργούς συνδυαστικά, λαμβάνοντας δηλαδή υπ’ όψιν όλη τη σχετική στάθμη της τεχνικής ως σύνολο. Κριτήριο είναι αν ο μέσος ειδικός στον οικείο τομέα θα μπορούσε να συλλάβει την ίδια ιδέα και αν θα την πραγματοποιούσε (could-would-test). Το αν θα μπορούσε (could) αναφέρεται στο μέγεθος του εφευρετικού βήματος, αν η καινοτομία είναι μεγάλη ή μικρή. Το αν θα την πραγματοποιούσε (would) αναφέρεται στην ύπαρξη ιδιαίτερων λόγων για τους οποίους ενδεχομένως έναν εκ των υστέρων προφανή συνδυασμό δεν τον έχει εφαρμόσει ως τώρα κανείς. Αν π.χ. όλοι γνωρίζουν την ένωση Α-Β και το υπαλλάξιμο Β-Γ, ο μέσος ειδικός θα μπορούσε (could) να σκεφθεί την ίδια εφεύρεση. Μπορεί όμως να υπάρχει στη σχετική βιβλιογραφία μια «προκατάληψη» που να θεωρεί την ένωση Α-Γ αδύνατη για κάποιο λόγο, και έτσι να μην την έχει εφαρμόσει ίως τώρα κανείς. Τότε μπορούμε να πούμε ότι ο μέσος ειδικός δε θα πραγματοποιούσε την εφεύρεση, παρ’ όλο που θα μπορούσε (could but wouldn’t), οπότε υπάρχει εφευρετικό βήμα και η εφεύρεση Α-Γ μπορεί να κατοχυρωθεί.
Περιγραφή της εφεύρεσης
Περαιτέρω προϋπόθεση για την απόκτηση διπλώματος ευρεσιτεχνίας είναι η περιγραφή της εφεύρεσης στην αίτηση για τη χορήγηση του διπλώματος. Η προϋπόθεση αυτή είναι σημαντική, γιατί αποτελεί τον ένα από τους δύο βασικούς λόγους ύπαρξης του διπλώματος ευρεσιτεχνίας, τη δημοσιοποίηση της γνώσης. Έτσι η περιγραφή πρέπει να είναι ακριβής και να επιτρέπει στο μέσο ειδικό του οικείου τομέα να εφαρμόσει την τεχνική λύση μόνος του. Αν η περιγραφή της εφεύρεσης (disclosure, Offenbarung) δεν είναι επαρκής ή δεν επιτρέπει σε τρίτους (του οικείου επιστημονικού τομέα πάντα) να ανακατασκευάσουν την ουσία ή να εφαρμόσουν τη μέθοδο, το δίπλωμα ευρεσιτεχνίας μπορεί να κριθεί και εκ των υστέρων μετά τη χορήγησή του άκυρο.
Μαζί με την περιγραφή οφείλει ο εφευρέτης να υποβάλει και τις «αξιώσεις» (claims, Ansprüche) του, τι ακριβώς δηλαδή ζητά να κατοχυρώσει. Πρόκειται για το πιο δύσκολο σημείο στην αίτηση, γιατί αυτό ορίζει και το εύρος της ευρεσιτεχνίας του. Πολλές φορές οι αξιώσεις περιλαμβάνουν αμφίσημες ή δυσνόητες διατυπώσεις που καλούνται να ερμηνεύσουν τα δικαστήρια. Η ερμηνεία των αξιώσεων (claim interpretation, Auslegung der Ansprüche) έχει αποκτήσει στη Νομολογία ιδιαίτερους κανόνες, οι οποίοι εξειδικεύουν την αρχή ότι οφείλει να αναζητηθεί το αληθές νόημα των αξιώσεων όπως τις εννοούσε ο εφευρέτης, λαμβανομένων υπ' όψιν και της περιγραφής και τυχόν σχεδίων, οτιδήποτε δηλαδή μπορεί να φωτίσει την αληθή βούληση του εφευρέτη. Στις περισσότερες χώρες και στο Ευρωπαϊκό Γραφείο Διπλωμάτων Ευρεσιτεχνίας απαιτείται για τη σύνταξη και κατάθεση της αίτησης για χορήγηση Διπλώματος Ευρεσιτεχνίας η συνδρομή ειδικού τεχνικού συμβούλου (patent attorney, Patentanwalt), ο οποίος προσπαθεί να διατυπώσει τις αξιώσεις με τον ορθότερο δυνατό τρόπο έχοντας ειδική εκπαίδευση. Ο θεσμός αυτός δεν υπάρχει στην Ελλάδα.
Καταβολή τελών
Απαραίτητη προϋπόθεση είναι και η καταβολή των αντίστοιχων τελών. Όσο αυτονόητο κι αν ακούγεται, τα τέλη αυτά είναι σημαντικά και πολλές φορές καθορίζουν αν ένας εφευρέτης θα κατοχυρώσει την εφεύρεσή του ή όχι. Σε συνδυασμό με την αμοιβή του patent attorney καθιστούν τη χορήγηση του διπλώματος ευρεσιτεχνίας μια δαπανηρή διαδικασία, η οποία λαμβάνει έτσι το χαρακτήρα επένδυσης. Πολλοί μικροί εφευρέτες, μην έχοντας τα χρήματα αυτά, προτιμούν να εκχωρήσουν την εφεύρεσή τους έναντι αμοιβής σε μεγαλύτερες εταιρίες, οι οποίες την αγοράζουν με την προσδοκία ότι η εισαγωγή της στην αγορά θα αποφέρει πολλαπλάσιο κέρδος.
Διαδικασία
Η χορήγηση διπλώματος ευρεσιτεχνίας δε γίνεται αυτοδικαίως σε κάθε καινούργια εφεύρεση (όπως π.χ. το δικαίωμα πνευματικής ιδιοκτησίας), αλλά απαιτεί την υποβολή αίτησης από τον εφευρέτη στην αρμόδια κρατική υπηρεσία που χορηγεί τα διπλώματα. Το αρμόδιο Γραφείο Ευρεσιτεχνιών (patent office, Patentamt) οφείλει να εξετάσει αν η εφεύρεση πληροί τις ανωτέρω προϋποθέσεις. Υπάλληλοί του (patent examiners, Patentprüfer) διενεργούν στην πράξη έρευνα σε διεθνείς βάσεις δεδομένων, οι οποίες περιέχουν τη «στάθμη της τεχνικής» και εξετάζουν αν η εφεύρεση είναι όντως νέα, με εφευρετική δραστηριότητα κι αν περιγράφεται (αποκαλύπτεται) όπως πρέπει στην αίτηση. Αν πληρούνται οι προϋποθέσεις του νόμου χορηγούν το δίπλωμα ευρεσιτεχνίας στον εφευρέτη. Τρίτοι (συνήθως ανταγωνιστές) έχουν δικαίωμα να προσβάλουν την απόφαση του Γραφείου. Η απόφαση του Γραφείου δε δεσμεύει τα δικαστήρια, τα οποία σε σχετικές δίκες μπορούν, αν προσβληθεί ένσταση ακυρότητας της ευρεσιτεχνίας, να επανεξετάσουν αν συντρέχουν οι προϋποθέσεις του νόμου.
Αποκλειστικό δικαίωμα
Το δίπλωμα ευρεσιτεχνίας χορηγεί στον κάτοχό του το αποκλειστικό δικαίωμα να χρησιμοποιεί και να εκμεταλλεύεται την περιγραφόμενη σε αυτό εφεύρεση για 20 χρόνια. Σε αντίθεση με την πνευματική ιδιοκτησία, το δίπλωμα ευρεσιτεχνίας δεν προστατεύει μόνο την υλική αποτύπωση της ιδέας, αλλά και την ίδια την ιδέα. Η προστασία είναι με άλλα λόγια πολύ ευρύτερη. Προστατεύεται η συγκεκριμένη μέθοδος επίλυσης του τεχνικού προβλήματος ή η συγκεκριμένη ουσία από οποιαδήποτε εμπορική χρήση χωρίς άδεια. Η προστασία αυτή μάλιστα επεκτείνεται και με βάση τη θεωρία των ισοδυνάμων λύσεων (doctrine of equivalents, Äquivalenzlehre): δεν επιτρέπεται ούτε η χρήση παραπλήσιων ισοδυνάμων με την εφεύρεση μεθόδων ή ουσιών. Αν το ίδιο αποτέλεσμα επιτυγχάνεται με τον ίδιο στην ουσία τρόπο, απλά με μια μικρή μη ουσιώδη παραλλαγή, το αποτέλεσμα αυτό θεωρείται ότι είναι ισοδύναμο και ότι προσβάλλει το αποκλειστικό δικαίωμα του κατόχου του διπλώματος ευρεσιτεχνίας.
Επειδή προστατεύεται η ιδέα και όχι μόνο η αποτύπωση, το δικαίωμα στην ευρεσιτεχνία προσβάλλεται και από κάθε ανεξάρτητη εφεύρεση της ίδιας λύσης ακόμη και χωρίς γνώση της κατοχυρωμένης εφεύρεσης. Αν κάποιος εφεύρει κατά τύχη την ίδια μέθοδο, ανεξάρτητα από τον κάτοχο του διπλώματος, πάλι δεν επιτρέπεται να τη χρησιμοποιήσει χωρίς άδεια του κατόχου του διπλώματος. Μια διαφορα ανάμεσα στις νομοθεσίες υπάρχει στην περίπτωση που η ίδια εφεύρεση είχε γίνει από άλλον πριν την κατοχύρωσή της από τον τωρινό κάτοχο του διπλώματος. Στις ΗΠΑ ισχύει το σύστημα first to invent : αν αποδειχθεί ότι ο άλλος εφευρέτης την είχε εφεύρει νωρίτερα, μπορεί να διεκδικήσει αυτός το δίπλωμα ευρεσιτεχνίας. Στην Ευρώπη ισχύει το σύστημα first to file: πάντα προστατεύεται ο πρώτος που κατέθεσε αίτηση για χορήγηση διπλώματος, ακόμη κι αν άλλος εφευρέτης είχε εφεύρει το ίδιο νωρίτερα. Αλλά απο 16-3-2013 ισχυει και στις ΗΠΑ το σύστημα «first to file».
Αρχή της εδαφικότητας
Όπως και στα περισσότερα δικαιώματα διανοητικής ιδιοκτησίας, έτσι και στην ευρεσιτεχνία ισχύει η αρχή της εδαφικότητας: το δικαίωμα ισχύει μόνο εντός του κράτους, το οποίο το χορήγησε. Ένα δίπλωμα ευρεσιτεχνίας που έχει χορηγηθεί π.χ. από το US Patent & Trademark Office δεν έχει ισχύ στην Ελλάδα. Ο αμερικανός εφευρέτης θα πρέπει να υποβάλει αίτηση και στο αρμόδιο ελληνικό γραφείο (Οργανισμό Βιομηχανικής Ιδιοκτησίας ή Ευρωπαϊκό Γραφείο Διπλωμάτων Ευρεσιτεχνίας). Επειδή όμως η χορήγηση διπλώματος ευρεσιτεχνίας αποτελεί και δημοσίευσή της, έχουμε το παράδοξο η απόκτηση διπλώματος ευρεσιτεχνίας σε μια χώρα να καταστρέφει το καινουργές της εφεύρεσης στις υπόλοιπες. Για την άρση αυτού του παραδόξου προβλέπεται στη Σύμβαση των Παρισίων για τη Βιομηχανική Ιδιοκτησία το δικαίωμα προτεραιότητας (priority, Priorität): η κατάθεση αίτησης διπλώματος ευρεσιτεχνίας σε ένα κράτος-μέλος της Σύμβασης δημιουργεί δικαίωμα προτεραιότητας επί ένα έτος για την κατάθεση της ίδιας αίτησης από το ίδιο πρόσωπο σε άλλα κράτη-μέλη. Στις μεταγενέστερες αιτήσεις κρίσιμη ημερομηνία για τη σύγκριση με τη στάθμη της τεχνικής θα είναι η ημερομηνία της πρώτης υποβολής. Παρόμοια ρύθμιση με μεγαλύτερη διάρκεια προβλέπεται και στη Συνθήκη Συνεργασίας για τα Διπλώματα Ευρεσιτεχνίας (Patent Cooperation Treaty-PCT), η οποία διευκολύνει την κατάθεση αίτησης για δίπλωμα ευρεσιτεχνίας σε περισσότερα του ενός κράτη.
Εξωτερικοί σύνδεσμοι
Ευρεσιτεχνίες
Εσταζέλ
Το Εσταζέλ (γαλλικά: Estagel, καταλανικά: Estagell) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Εσταζελουά (γαλλικά: Estagellois).
Παραπομπές
Κατηγορία:Κοινότητες των Ανατολικών Πυρηναίων
Υπέρ των Αριστοφάνους χρημάτων προς το Δημόσιον
Ο Υπέρ Αριστοφάνους χρημάτων είναι δικανικός υπερασπιστικός λόγος του Λυσία που γράφτηκε για λογαριασμό του κουνιάδου ενός Αριστοφάνη, που είχε ήδη εκτελεσθεί μαζί με τον πατέρα του Νικόφημο και είχαν δημευθεί οι περιουσίες τους.
Σύνοψη
Όμως τώρα κινδυνεύει και η δική του περιουσία, που την «έβαλαν στο μάτι» οι συκοφάντες, παρά το γεγονός ότι έχει να εκθρέψει και να φροντίσει για τη μόρφωση των παιδιών της χήρας αδελφής του και γυναίκας του Αριστοφάνη, που τους περιμάζεψε στο δικό του σπίτι ύστερα από την έξωση, στην οποία προχώρησε το κράτος σωρευτικά με την καταδίκη του Αριστοφάνη σε θάνατο. Λίγο πολύ θεωρείται η περιουσία του «αποδοχή κλοπιμαίων, αποδοχή προϊόντων εγκλήματος».
Σύμμεικτα χαλκώματα
Ούτε αξιόλογα ή ακριβά έπιπλα και σκεύη είχε ο Αριστοφάνης. Όπως πιθανόν κάθε Αθηναίος, είχε λίγα επίχρυσα ή επάργυρα σκεύη, επιτραπέζια, είδη κουζίνας και σερβίτσια. Ήταν όμως ελάχιστα, αφού, όταν φιλοξένησε στο σπίτι του την αντιπροσωπεία του Ευαγόρα της Κύπρου, ζήτησε δανεικά από γείτονες και φίλους. Για ό,τι άφησε ο Αριστοφάνης στο σπίτι του μετά το θάνατό του έχει μάρτυρες για να τα απαριθμήσουν.
Βιβλιογραφία
Κατηγορία:Δικανικοί λόγοι Κατηγορία:Αττικό Δίκαιο
Ο τρομοκράτης
Ο τίτλος Ο τρομοκράτης μπορεί να αναφέρεται:
Ρουαγιάλ Εξέλ Μουσκρόν
Η Ρουαγιάλ Εξέλ Μουσκρόν (Royal Excel Mouscron), ευρέως γνωστή ως Μουσκρόν, είναι ένα βελγικός επαγγελματικός ποδοσφαιρικός σύλλογος με έδρα τη Μουσκρόν, η οποίο αγωνίζεται στο Πρωτάθλημα ποδοσφαίρου Βελγίου.
Η ομάδα σχηματίστηκε ως Ρουαγιάλ Μουσκρόν-Πέρουβελζ την άνοιξη του 2010, ως αποτέλεσμα της συγχώνευσης μεταξύ της πτωχευμένης Ρουαγιάλ Εξελσιόρ Μουσκρόν και της Πέρουβελζ. Το τωρινό της όνομα εγκρίθηκε το καλοκαίρι του 2016.
Ιστορία
Μετά την εκκαθάριση και τη διάλυση της Ρουαγιάλ Εξελσιόρ Μουσκρόν, της οποίας ο αριθμός εγγραφής αφαιρέθηκε από τη Βασιλική Βελγική Ποδοσφαιρική Ομοσπονδία, η πόλη της Μουσκρόν άρχισε διαπραγματεύσεις με τους διοικούντες της Πέρουβελτζ για μία πιθανή συγχώνευση. Μετά από αρκετές εβδομάδες δισταγμού και αβεβαιότητας, επιτεύχθηκε συμφωνία. Η συμφωνία υπογράφηκε επίσημα και ανακοινώθηκε στις 11 Μαρτίου 2010. Χρέη ύψους περίπου 100.000 ευρώ στο όνομα της Πέρουβελζ εκκαθαρίστηκαν, ενώ η πόλη συμφώνησε να διατηρήσει το προπονητικό κέντρο γνωστό ως Futurosport. Η νέα συγχωνευθείσα ομάδα, Ρουαγιάλ Μουσκρόν-Πέρουβελζ, πήρε την ιστορία της Πέρουβελζ, λαμβάνοντας τον αριθμό μητρώου 216 και κρατώντας το κόκκινο και το μπλε ως κύρια χρώματα της. Την πρώτη της σεζόν, συμμετείχε στην 4η Κατηγορία του βελγικού ποδοσφαίρου. Μετά από μια δυναμική σεζόν, κέρδισε την άνοδο στην 3η Κατηγορία για τη σεζόν 2011-12. Είχαν φθάσει στο 6ο γύρο του Κυπέλλου Βελγίου 2011-12, προτού χάσουν στα πέναλτι με 4-3 από τη Μπέρσχοτ της 1ης Κατηγορίας. Τελικά, τερμάτισε στην πρώτη θέση του πρωταθλήματος και έτσι ανέβηκε στη Β' Κατηγορία. Την επόμενη σεζόν, τερμάτισε στη 2η θέση και προκρίθηκε για τα πλέι οφ ανόδου, όπου τελικά έχασε. Στα πλέι οφ ανόδου του 2014, στα οποία προκρίθηκε τερματίζοντας στην 4η θέση του πρωταθλήματος, ικανοποίησε και κέρδισε την άνοδο στην 1η Κατηγορία Βελγίου για πρώτη φορά στην ιστορία της, φέρνοντας πίσω στην πόλη της Μουσκρόν αγώνες κορυφαίας κατηγορίας ύστερα από 5 χρόνια απουσίας. Το 2016, το όνομα του συλλόγου άλλαξε σε Ρουαγιάλ Εξέλ Μουσκρόν.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1922 Κατηγορία:Ποδοσφαιρικές ομάδες Βελγίου
Κύπελλο Ελλάδας επιτραπέζιας αντισφαίρισης γυναικών
Το Κύπελλο Ελλάδος επιτραπέζιας αντισφαίρισης γυναικών ξεκίνησε την περίοδο 1964-65 από την Ε.Φ.Ο.ΕΠ.Α.. Πολυνίκης ομάδα του θεσμού με 11 κατακτήσεις είναι ο Ολυμπιακός. Κυπελλούχος για το 2022 είναι ο Παναθηναϊκός.
Κυπελλούχοι
{|
Σημειώσεις
Κυπελλο Γυναικων επιτραπεζια αν γ
Αιδοίο
thumb|Αιδοίο Το αιδοίο αποτελείται από τα εξωτερικά γεννητικά όργανα της γυναίκας. Είναι ταυτόχρονα τμήμα του ουροποιητικού και του αναπαραγωγικού συστήματος. Η λειτουργία του είναι να αποβάλλει τα ούρα από το σώμα και να συμβάλλει στην επίτευξη της αναπαραγωγής. Κατά τη διάρκεια της συνουσίας το ανδρικό γεννητικό υλικό απορροφάται στο εσωτερικό της μήτρας, εκεί όπου θα συνδυαστεί με το γενετικό υλικό της γυναίκας, καταλήγοντας στο ζυγωτό και στην συνέχεια στο έμβρυο, δηλαδή στη δημιουργία ζωής.
Ετυμολογία
Η λέξη αιδοίο προέρχεται από το αρχαίο ελληνικό επίθετο : "Αἰδοῖος", το οποίο μεταφράζεται ως "άξιος σεβασμού".
Ανατομία
μικρογραφία|280x280εσ|Ανατομία του ανθρώπινου αιδοίου: 6.Ουρήθρα 7.Κλειτορίδα 9.Μικρά χείλη 10.Μεγάλα χείλη 11.Ωοθήκη 13.Μήτρα 14.Τράχηλος της μήτρας 17.Κόλπος Από ανατομική άποψη το αιδοίο αποτελείται από το εφήβαιο, τα μεγάλα χείλη, τα μικρά χείλη, την κλειτορίδα, τον πρόδομο του κολεού, τους βολβούς του προδόμου και τους μείζονες αδένες του προδόμου.
Εξωτερικά όργανα
Το εφήβαιο ή όρος της Αφροδίτης αποτελεί έπαρμα του δέρματος ακριβώς μπροστά από την ηβική σύμφυση. Έχει σχήμα απεστρογγυλευμένου τριγώνου με την βάση στραμμένη προς την κοιλία και την κορυφή προς τα μεγάλα χείλη του αιδοίου. Καλύπτεται από δέρμα και έχει ως υπόθεμα υποδόριο λιπώδη συνδετικό ιστό. Το δέρμα του εφηβαίου κατά την παιδική ηλικία καλύπτεται από χνούδι, στην ήβη εμφανίζονται τρίχες που στην γεροντική ηλικία αραιώνουν ή αποπίπτουν τελείως.
Τα μικρά χείλη του αιδοίου είναι πτυχές του δέρματος εντός των μεγάλων χειλέων και έχουν την όψη βλεννογόνου διότι είναι άτριχα, εξέρυθρα και έφυγρα. Έχουν μήκος περίπου 3-4 cm, εξορμούν από την κλειτορίδα και φέρονται μέχρι το κάτω χείλος του στομίου του κολεού. Γύρω από την κλειτορίδα σχηματίζουν μια πτυχή του την καλύπτει, η οποία ονομάζεται πόσθη της κλειτορίδας.
Εσωτερικά όργανα
Η κλειτορίδα αποτελεί στυτικό μόριο ανάλογο με το ανδρικό πέος. Για την ακρίβεια τα δυο όργανα έχουν κοινή εμβρυϊκή καταγωγή και διαφοροποιούνται καθώς προχωρά η ανάπτυξη των έμφυλων χαρακτηριστικών του εμβρύου. Αποτελείται από τα σηρραγγώδη σώματα της κλειτορίδας τα οποία κατά την σεξουαλική διέγερση πληρούνται με αίμα και επέρχεται στύση της κλειτορίδας. Η βάλανος της κλειτορίδας όταν αυτή δεν βρίσκεται σε στύση δεν είναι ορατή διότι καλύπτεται από την πόσθη. Τα αγγεία και τα νεύρα που κατανέμονται στην κλειτορίδα είναι περίπου όμοια με τα αντίστοιχα του πέους στον άνδρα.
Ο πρόδομος του κολεού αποτελεί την περιοχή που περικλείεται από τα μικρά χείλη του αιδοίου. Από την κλειτορίδα προς το περίνεο, ο πρόδομος του κολεού εμφανίζει το έξω στόμιο της ουρήθρας, το στόμιο του κολεού και τον σκαφοειδή βόθρο.
Ο παρθενικός υμένας αποτελεί πτυχή του βλεννογόνου που περιβάλλει κυκλοτερώς το στόμιο του κολεού και φέρει αιμοφόρα αγγεία και νεύρα. Το εύρος του ανοίγματος του παρθενικού υμένα κατά την παιδική ηλικία είναι μικρό ενώ κατά την εφηβεία διευρύνεται και επιτρέπει την δίοδο έως και δύο δακτύλων χωρίς να ραγεί, γεγονός που αποδεικνύει ότι ο παρθενικός υμένας δεν αποτελεί εμπόδιο στην διενέργεια συνουσίας, ανεξάρτητα από το μέγεθος του πέους. Ο παρθενικός υμένας εμφανίζει ποικίλες παραλλαγές ως προς τον αριθμό και την μορφολογία του στομίου του. Η στερεότητα του παρθενικού υμένα και επομένως η αντοχή του στην προσπάθεια ρήξης του κατά την πρώτη συνουσία διαφέρει από γυναίκα σε γυναίκα. Επίσης ποικίλει και ο βαθμός του πόνου και της αιμορραγίας που προκαλείται από την ρήξη του, δεδομένου ότι εξαρτώνται από την μορφή του αλλά και την πυκνότητα των αγγείων και των νεύρων.
Οι βολβοί του προδόμου αποτελούν στυτικό ιστό ανάλογο με τον βολβό του σηραγγώδους σώματος της ουρήθρας στο ανδρικό πέος. Βρίσκονται επί τα εκτός του στομίου του κολεού και αποτελούν το υπόθεμα των μεγάλων χειλέων. Κατά την σεξουαλική διέγερση οι βολβοί πληρούνται με αίμα, διογκώνονται και στενεύουν έτσι το στόμιο του κολεού, χωρίς όμως να το σκληραίνουν, γεγονός που θα εμπόδιζε την είσοδο του πέους. Η λειτουργική σημασία του φαινομένου αυτού είναι η αύξηση της ηδονής από την προστριβή του πέους κατά την σεξουαλική επαφή, αλλά και η παρεμπόδιση της εκροής του σπέρματος έξω από τον κόλπο μετά την εκσπερμάτιση.
Οι μείζονες αδένες του προδόμου είναι δύο μικροί αδένες που βρίσκονται στο οπισθοπλάγιο τοίχωμα του κολεού. Το έκκριμα των αδένων χρησιμεύει στην εφύγρανση του του προδόμου ώστε να διευκολύνει την είσοδο του πέους στον κολεό. Το έκκριμα κατά την συνουσία εξακοντίζεται κατά ώσεις (δίκην σπέρματος) και μερικές φορές είναι ικανής ποσότητας ώστε να δικαιολογεί τον όρο «γυναικείο σπέρμα». Η ποσότητα πάντως του εκκρίματος δεν είναι ικανή για την λίπανση του κόλπου, η οποία επιτελείται κατά κύριο λόγο από τους αδένες του επιθηλίου του κόλπου, που ονομάζονται βαρθολίνειοι αδένες.
Λειτουργία
Το αιδοίο σχετίζεται με έναν αριθμό διαφορετικών εκκρίσεων, συμπεριλαμβανομένων των ούρων (από το άνοιγμα της ουρήθρας), της εμμήνου ρύσεως (από τον κόλπο), του ιδρώτα (από τους αποκρινείς αδένες), του σμήγματος (από τους σμηγματογόνους αδένες), βλέννας (από τους αδένες του Skene) και κολπικής λίπανσης από το τοίχωμα του κόλπου.
Αναπαραγωγή
Το αιδοίο παίζει σημαντικό ρόλο στην διαδικασία της αναπαραγωγής. Παρέχει προστασία και είσοδο προς τη μήτρα και τις κατάλληλες συνθήκες σε θερμοκρασία και υγρασία που βοηθούν στις σεξουαλικές και αναπαραγωγικές της λειτουργίες. Το υποδόριο λίπος του εφήβαιου παρέχει προστασία στο ηβικό οστό κατά τη διάρκεια της σεξουαλικής επαφής. Κατά τη διέγερση αυξάνεται η κολπική λίπανση στα τοιχώματα του κόλπου και στα χείλη. Ο κόλπος διαστέλλεται και διατηρεί την ελαστικότητά του για την εύκολη υποδοχή του πέους. Μετά την εκσπερμάτιση, τα σπερματοζωάρια μετακινούνται στον άνω κόλπο μέσω συστολών του κόλπου, πορεύονται δια μέσου του αυλού του τραχήλου και της κοιλότητας της μήτρας προς τις σάλπιγγες, όπου θα συναντήσουν το ωάριο. Στη σάλπιγγα θα γίνει η γονιμοποίηση του ωαρίου από ένα σπερματοζωάριο. Το γονιμοποιημένο ωάριο (ζυγωτό) μετά από λίγες μέρες καθοδηγείται προς την κοιλότητα της μήτρας. Το έμβρυο εμφυτεύεται στο ενδομήτριο και συνεχίζει την ανάπτυξή του.
Κοινωνική σημασία
Το αιδοίο ήταν και είναι στις περισσότερες κοινωνίες ταμπού. Υποστηρίζεται ότι αυτή η θεώρηση είναι πανάρχαιη, από την εποχή που ο άνθρωπος άρχισε να περπατά όρθιος και το γεννητικό όργανο της γυναίκας κρύφτηκε από την κοινή θέα. Σε άλλες κοινωνίες πάλι ήταν αντικείμενο λατρείας ως πηγή της ζωής ή της ηδονής είτε απεικονιζόταν λεπτομερώς. Χαρακτηριστικά είναι τα κατά τα άλλα αφαιρετικά κατασκευασμένα κυκλαδικά ειδώλια, σε πολλά από τα οποία είναι εγχαραγμένο το ηβικό τρίγωνο και σε κάποια διακρίνεται και η σχισμή του αιδοίου. Επειδή το αιδοίο καλύπτεται από τα μεγάλα χείλη και δεν είναι ορατό, θεωρείται και σκοτεινό ή μυστηριώδες. Υπάρχει η εικασία ότι εταίρες στην αρχαιότητα έβαζαν κραγιόν στα χείλη τους για να τα κάνουν να μοιάζουν με τα μεγάλα χείλη του αιδοίου (χωρίς να είναι αυτή η μόνη χρήση του κραγιόν).
Πολλές φορές το αιδοίο χρησιμοποιείται συνεκδοχικά εννοώντας τη γυναίκα με προσβλητικό τρόπο, υπονοώντας μια φύση της που συνδέεται στενά με τα γεννητικά της όργανα με σκοπό να την υποβιβάσει μονο σε αυτά. Συνήθως στις περιπτώσεις αυτές, αντί για τη λέξη αιδοίο χρησιμοποιείται η δημοτική ονομασία του, «μουνί». Πιο συχνά όμως η λέξη «μουνί» χρησιμοποιείται στην καθομιλουμένη για να περιγράψει υποτιμητικά έναν άντρα καθώς στις ανδροκρατικές κοινωνίες η ταύτιση με τα γυναικεία γεννητικά όργανα θεωρείται προσβλητική αφού αυτά, παρά το ότι το όνομά τους σημαίνει «αξιοσέβαστα», θεωρούνται κατώτερα από τα αντρικά. |right|150px Στα πλαίσια αυτής της υπολειπόμενης θεώρησης των γυναικείων γεννητικών οργάνων στο παρελθόν οι γυναίκες έχουν θεωρηθεί «λειψές» σε σχέση με τους άντρες. Καθώς, σε αντίθεση με το πέος και τους όρχεις το αιδοίο δεν είναι εμφανώς ορατό και επειδή τα γυναικεία γεννητικά όργανα είναι εσωτερικά, ο Σίγκμουντ Φρόυντ υποστήριξε στη θεωρία του για τη σεξουαλικότητα ότι το κορίτσι στην ηλικία των 4 έως 5 ετών αναπτύσσει το «φθόνο του πέους» (Penisneid, penis envy), όταν βλέπει ότι τα αγόρια ή οι άνδρες έχουν ένα εξάρτημα «επιπλέον». Η θεωρία αυτή σήμερα δεν είναι αποδεκτή. Αντίθετα η ψυχολόγος Κάρεν Χόρνεϊ υποστήριξε πως οι άντρες αναπτύσσουν συχνά «φθόνο της μήτρας», δηλαδή έντονα αισθήματα κατωτερότητας καθώς δεν μπορούν να βιώσουν τις λειτουργίες του γυναικείου σώματος που σχετίζονται με την εγκυμοσύνη, τον τοκετό και την ανατροφή των παιδιών, όπως επίσης και «φθόνο του αιδοίου» καθώς δεν μπορούν να βιώσουν τον τοκετό, την ούρηση και την αυτοϊκανοποίηση με τον τρόπο που μπορούν οι γυναίκες.
Επίσης, σε πολλές αρχαίες παραδόσεις καθώς και σε ψυχαναλυτικά κείμενα, υπάρχουν αναφορές στο «οδοντωτό αιδοίο» (vagina dentata), στον αντρικό φόβο δηλαδή, ότι το αιδοίο περιβάλλεται από δόντια. Σε αυτό ίσως να συμβάλλει και η ομοιότητά του με το στόμα. Ο Έριχ Νόιμαν (Erich Neumann) υποστηρίζει στο έργο του The Great Mother ότι «το μοτίβο της vagina dentata είναι ιδιαίτερα έντονο στη μυθολογία των Ινδιάνων της Βόρειας Αμερικής. Στη μυθολογία άλλων φυλών Ινδιάνων, ένα σαρκοφάγο ψάρι κατοικεί στον κόλπο της Τρομερής Μητέρας». Σύμφωνα με την Καμίλ Πάλια (Camille Paglia), «το οδοντωτό αιδοίο δεν αποτελεί μια σεξιστική παραίσθηση: το πέος βγαίνει μικρότερο μετά από την είσοδό του στον κόλπο».
Σύμβολα του αιδοίου θεωρούνται τα όστρακα λόγω του σχήματός τους. Έχουν βρεθεί συμβολικές απεικονίσεις οστράκων για γυναικείες θεότητες σε πολλούς πολιτισμούς, μεταξύ άλλων και στην αρχαία Αίγυπτο. Άλλες λέξεις για το αιδοίο είναι το μουνί (αργκό έως χυδαία), η οποία όμως δε διακρίνει μεταξύ αιδοίου και κόλπου, το γατάκι κατά μεταφορά του αγγλ. pussy, το κουλούρι λόγω σχήματος και το αόριστης έννοιας πράμα που χρησιμοποιείται όπως και στο εμπόριο ναρκωτικών.
Προφύλαξη κατά τη συνουσία
Τα προφυλακτικά μέτρα κατά τη διάρκεια της συνουσίας εφαρμόζονται στον άντρα ή στην γυναίκα. Τα προφυλακτικά μέτρα που αφορούν τη γυναίκα είναι το αντισυλληπτικό χάπι, το σπιράλ και το διάφραγμα που εφαρμόζεται στο αιδοίο. Το διάφραγμα παρεμποδίζει τη ροή του σπέρματος εντός του τραχήλου, χρησιμοποιείται συνήθως με σπερματοκτόνα. Αντίθετα, όμως με το προφυλακτικό, δεν προστατεύει επαρκώς από αφροδίσια νοσήματα όπως το AIDS.
Εξωτερικοί σύνδεσμοι
Κατηγορία:Ανθρώπινο γυναικείο αναπαραγωγικό σύστημα
Διαβατός Ημαθίας
Ο Διαβατός είναι χωριό του Νομού Ημαθίας και υπάγεται στον Δήμο Βέροιας. Σύμφωνα με την απογραφή του 2021 έχει 1.096 κατοίκους.
Ιστορικό
Εμφανίζεται για πρώτη φορά σε οθωμανικό κείμενο του 1500, στο οποίο ο Οθωμανός κάτοικος της Βέροιας Σινάν Μπέης, γιος του Γιακούμπ Μπέη, δίνει  ως βακούφι σε τέμενος με σχολείο ( μεντρεσέ ) της πόλης, έναν μύλο σε ενιαίο χώρο και με τρεις μυλόπετρες που βρίσκεται στο χωριό. Το 1550 περίπου το χωριό δεν ανήκει σε κάποιο βακούφι. Στα μέσα του 18ου αι. αναφέρεται ως τσιφλίκι. Σε εγκυκλίους του επισκόπου Καμπανίας Θεοφίλου (1749-1795) αναφέρεται και το χωριό  Διαβατόν  που ανήκει στην επαρχία του.
Το έτος 1876 αναφέρεται ότι στο χωριό κατοικούσαν 41 οικογένειες (στέφανα) και ότι υπάρχει 1 εκκλησία και ένας ιερέας. Το 1898 λειτουργούσε ελληνικό σχολείο.
Στη διάρκεια του Μακεδονικού αγώνα (1904-08) επέδειξαν δράση οι Θεοχαρόπουλος Γεώργιος και Θεοχαρόπουλος Στέφανος. Επίσης οι Αμνιώτης Γεώργιος και Μανιόπουλος Γεώργιος εντάχθηκαν ως οπλίτες στο σώμα του Καπετάνιου Π.Παπατζανετέα. Το 1907 δύο ρουμανόβλαχοι ποιμένες φονεύθηκαν, από ελληνικό σώμα, στο Διαβατό κατηγορούμενοι ως τροφοδότες ρουμανικού ένοπλου σώματος.
Το 1913 οι κάτοικοι ήταν 128 άρ. και 109 θηλ. Την δεκαετία του 1920 εγκαταστάθηκαν 45 οικογένειες ( 127 άτ. ) προσφύγων. Tην ίδια περίοδο του Μεσοπολέμου στο χωριό εγκαθίστανται και Βλάχοι με προέλευση από τα Καλύβια του Ιστόκ (περιοχή ανάμεσα στην Μ. Πρέσπα και την Οχρίδα στο όρος Γκαλισίτσα της σημερινής Βόρειας Μακεδονίας). Σήμερα εξακολουθούν να κατοικούν στο χωριό περίπου 40 οικογένειες Βλάχων.
Η θέση του χωριού ήταν νοτιότερα από την σημερινή (περίπου 2 χιλιόμετρα). Η αιτία για την μεταφορά είναι οι συχνές καταστροφικές πλημμύρες του Αλιάκμονα. Μετά από αυτή του 1935 οι κάτοικοι του παλιού χωριού αποφάσισαν την οριστική μετακίνηση. Στην παλιά θέση έχει απομείνει μόνο η εκκλησία των Αγίων Αποστόλων μία απλή τρίκλιτη βασιλική του 19ου αι. Το νέο χωριό σχεδιάστηκε με βάση το Ιπποδάμειο σύστημα και φαρδιούς δρόμους. Η εκκλησία του νέου χωριού πανηγυρίζει στις 21 Μαΐου (Αγίων Κων/νου και Ελένης).
Στη διάρκεια του Β΄ Παγκοσμίου Πολέμου επί συνόλου 155 κατοικιών καταστράφηκαν, από τους Ιταλούς, 2 ολοσχερώς και 15 μερικώς.
Αθλητισμός
Ο Αθλητικός Όμιλος Διαβατού «ο Ατρόμητος» είναι ο τοπικός ποδοσφαιρικός σύλλογος του Διαβατού. Επίσημο έτος ίδρυσής του είναι το 1956 και φέρει ως επίσημα χρώματα το μπλε και το λευκό. Ανήκει στη δύναμη της Ε.Π.Σ. Ημαθίας και μετέχει στα τοπικά της πρωταθλήματα. Το καλοκαίρι του 2022, ύστερα από λίγο διάστημα αγωνιστικής αδράνειας, επανασυστάθηκε.
Μεγαλύτερη διάκριση στην ιστορία του είναι η κατάκτηση του τοπικού πρωταθλήματος το 1979 και η άνοδος στο πρωτάθλημα της Εθνικής Ερασιτεχνικής κατηγορίας, που αποτελούσε την 3η τη τάξει εθνική κατηγορία, τη σεζόν 1979-80, χωρίς όμως επιτυχία καθώς τερμάτισε τελευταίος στην 20η θέση του 3ου ομίλου και υποβιβάστηκε.
Βιβλιογραφία
Κατηγορία:Χωριά του νομού Ημαθίας Κατηγορία:Δήμος Βέροιας
Σιδηροδρομικός Σταθμός Αμφίπολης
Ο Σιδηροδρομικός Σταθμός Αμφίπολης ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Αμφίπολης Λιμένα, στη χιλιομετρική θέση 17,450 από τη Νέα Ζίχνη. Βρίσκεται στην Αμφίπολη και πήρε το όνομά του από τον οικισμό που εξυπηρετεί.
Εγκαινιάστηκε στις 5 Μαΐου 1940 και έκλεισε το 1969, μαζί με τη γραμμή Νέας Ζίχνης - Αμφίπολης Λιμένα. Διέθετε πλευρική αποβάθρα.
Κατά τη διάρκεια της βουλγαρικής κατοχής της ανατολικής Μακεδονίας στον Β΄ Παγκόσμιο Πόλεμο, μεταξύ 1941 και 1944, ο σταθμός Αμφίπολης είχε λάβει τη βουλγαρική ονομασία Амфиполи, η οποία δε διαφέρει από την ονομασία του σταθμού στα νέα ελληνικά.
Αμφιπολη Αμφιπολη Αμφιπολη
5475 Χανσκένεντυ
Ο 5475 Χανσκένεντυ (προσωρινή ονομασία: 1989 QΟ) είναι ένας αστεροειδής που βρίσκεται στην εσωτερική Κύρια Ζώνη Αστεροειδών. Ανακαλύφθηκε από τον Robert H. McNaught στο Παρατηρητήριο Siding Spring Observatory της Καμπέρα, στην Αυστραλία, στις 26 Αυγούστου του 1989. Πήρε το όνομά του από τον Hans Kennedy, έναν Αυστραλοολλανδό αστρονόμο, γνωστό για τη δουλειά του με την φωτογράφηση των διπλών αστέρων.
Εξωτερικοί σύνδεσμοι
Χανσκέννεντυ
Πανελλήνιο κύπελλο μπόουλινγκ ανδρών
Το Πανελλήνιο κύπελλο μπόουλινγκ ανδρών διεξάγετε από την Ελληνική Ομοσπονδία Μπόουλινγκ.
πηγές
Μποουλινγκ Κατηγορία:Μπόουλινγκ
Μαρμαρίτα
Η Μαρμαρίτα (Αραβικά: مرمريتا‎, Κλασικά Συριακά: ܡܪܡܪܝܬܐ‎) είναι χωριό της Βορειοδυτικής Συρίας με πληθυσμό 2,206 κατοίκων. Διοικητικά ανήκει στο Κυβερνείο Χομς. Οι κάτοικοι της είναι στην πλειοψηφία τους ορθόδοξοι Χριστιανοί και είναι ένας από τους μεγαλύτερους οικισμούς της κοιλάδας των χριστιανών (Wadi al-Nasarah). Πριν την έναρξη του συριακού εμφυλίου πολέμου αποτελούσε έναν από τους δημοφιλέστερους τουριστικούς προορισμούς της Συρίας.
Ετυμολογία
Το όνομα Μαρμαρίτα προέρχεται από την Συριακή λέξη Marmanitha που σημαίνει "Σημείο με θέα". Πιθανώς πήρε αυτή την ονομασία λόγο της γεωγραφικής της θέσης που της επιτρέπει ανεμπόδιστη θέα στη Μεσόγειο Θάλασσα και τη πεδιάδα Ακκάρ του Λιβάνου.
Τουρισμός
Η Μαρμαρίτα περιβάλλεται από μεγάλο αριθμό ιστορικών μνημείων. Το γνωστότερο από αυτά είναι το Κρακ των Ιπποτών, ένα φρούριο κτισμένο από σταυροφόρους μεταξύ των ετών 1150 και 1250 και είναι ένα από τα σημαντικότερα μνημεία μεσαιωνικής στρατιωτικής αρχιτεκτονικής στον κόσμο. Από το 1972 διεξάγεται στην Μαρμαρίτα το ετήσιο καρναβάλι της πόλης. Περιλαμβάνει παρέλαση αρμάτων και μασκοφορεμένων χορευτών. Ενώ το χωριό κατά τον χειμώνα δεν έχει περισσότερους από 2.500 κατοίκους τους θερινούς μήνες ο πληθυσμός αυξάνεται στους 25.000 με 30.000 καθώς αγρότες από τις τριγύρω περιοχές το επισκέπτονται με τις οικογένειες τους για να περάσουν εκεί το καλοκαίρι. Το κοντινότερο αεροδρόμιο στο χωριό είναι το Διεθνές Αεροδρόμιο Μπασίλ Αλ Άσαντ το οποίο απέχει 93.1 χιλιόμετρα.
Παραπομπές
Κατηγορία:Πόλεις της Συρίας
1408 Τρουζάντα
Η Τρουζάντα (Trusanda) είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,168. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ονοματεπώνυμο της Trude Hichgesand, μιας γνωστής του Γερμανού αστρονόμου Χάινριχ Φοχτ.
Εξωτερικοί σύνδεσμοι
Τρουζαντα
Κάθριν Νάγκελσταντ
Η Κάθριν Νάγκελσταντ (αγγλ. Catherine Naglestad, γενν. 1965) είναι τραγουδίστρια της όπερας.
Βιογραφία
Γεννήθηκε στο Σαν Χοσέ από Σκανδιναβική οικογένεια. Μεγάλωσε στο Σαν Φρανσίσκο. Σπούδασε μουσική στο Ωδείο του Σαν Φρανσίσκο και συνέχισε τις σπουδές της στη Ρώμη, Μιλάνο και Νέα Υόρκη. Υποδύθηκε ρόλους στο Λονδίνο, στη Βαστίλη, το Βερολίνο και το Τόκιο.
Πηγές
Κατηγορία:Αμερικανοί τραγουδιστές όπερας
Μάχη της Ηράκλειας (αποσαφήνιση)
Η μάχη της Ηράκλειας αναφέρεται για δύο μάχες στην αρχαιότητα:
(5476) 1989 TO11
(5476) 1989 TO11 είναι η προσωρινή ονομασία ενός τρωικού αστεροειδή της τρωικής ομάδας του Δία. Ανακαλύφθηκε από τον Αμερικανό αστρονόμο Σελτ Μπας στο Διαμερικανικό Αστεροσκοπείο του Σέρο Τολόλο της Χιλής, στις 2 Οκτωβρίου 1989. Έχει απόλυτο μέγεθος (όπως αυτό ορίζεται για το Ηλιακό Σύστημα) +11.
Εξωτερικοί σύνδεσμοι
1989 TO11
Σιγμοειδής κόλπος
Οι σιγμοειδείς κόλποι (κοίλη καμπύλη σε σχήμα S) είναι φλεβικοί κόλποι εντός του κρανίου, οι οποίοι λαμβάνουν αίμα από τους οπίσθιους φλεβικούς κόλπους της σκληρής μήνιγγας.
Δομή
Ο σιγμοειδής κόλπος είναι φλεβικός κόλπος που βρίσκεται εντός της σκληρής μήνιγγας. Ο σιγμοειδής κόλπος λαμβάνει αίμα από τους εγκάρσιους κόλπους, οι οποίοι παρακολουθούν το οπίσθιο τοίχωμα της κρανιακής κοιλότητας, ταξιδεύει κάτω κατά μήκος του βρεγματικού οστού, του κροταφικού οστού και του ινιακού οστού και συγκλίνει με τους κάτω πετρώδεις κόλπους για να σχηματίσει την έσω σφαγίτιδα φλέβα.
Κάθε σιγμοειδής κόλπος ξεκινά κάτω από το κροταφικό οστό και ακολουθεί μια ελικοειδή πορεία προς το σφαγιτιδικό τρήμα, οπότε ο κόλπος γίνεται συνεχής με την έσω σφαγίτιδα φλέβα.
Λειτουργία
Ο σιγμοειδής κόλπος λαμβάνει αίμα από τους εγκάρσιους κόλπους, οι οποίοι λαμβάνουν αίμα από την οπίσθια όψη του κρανίου. Κατά τη διάρκεια της πορείας του, ο σιγμοειδής κόλπος λαμβάνει επίσης αίμα από τις εγκεφαλικές φλέβες, τις παρεγκεφαλιδικές φλέβες, τις διπλοειδείς φλέβες και τις αναστομωτικές φλέβες.
Εξωτερικοί σύνδεσμοι
Κατηγορία:Φλέβες του κεφαλιού και του λαιμού
Κλωντ Προσπέρ Ζολιό ντε Κρεμπιγιόν
Βιογραφία
Ονομάστηκε Κρεμπιγιόν υιός προς διάκρισιν από τον πατέρα του Προσπέρ Ζολιό ντε Κρεμπιγιόν. Ο πατέρας αποκαλούνταν επίσης Crébillon le tragique (ο τραγικός), ενώ ο γιος Crébillon le gai (ο εύθυμος). Ο πατέρας έγραφε αυστηρές και αιματηρές τραγωδίες, ο γιος άσεμνα (για την εποχή) μυθιστορήματα. Κατά τον πατέρα Κρεμπιγιόν ο υιός ήταν «το χειρότερο από όλα τα έργα μου».
Το 1734 έγραψε το L'Écumoire (Η κουτάλα του ξαφρίσματος), έργο που υποτίθεται ότι διαδραματίζεται στην Ιαπωνία. Αλλά ήταν τόσο φανερή η σάτιρά του κατά θεσμών και ισχυρών προσώπων, που του στοίχισε πενταετή εξορία από το Παρίσι.
Επέστρεψε το 1740 και το 1742 δημοσίευσε το σκανδαλωδέστερο έργο του, τον Σοφά : Ο αφηγητής Amanzéï, αυλικός ενός σουλτάνου, που μεταμορφώθηκε σε καναπέ (σοφά) σε μια προηγούμενη ενσάρκωσή του, διηγείται «μερικάς από τας αμαρτίας αι οποίαι έθεσαν εις δοκιμασίαν τας σούστας του». Νέα εξορία, μικρότερης πάντως διάρκειας.
Υπήρξε η ψυχή της Société du Caveau (Εταιρείας του Υπογείου), μιας λέσχης σε υπόγεια ταβέρνα όπου δειπνούσε με τους φίλους του εν μέσω ευφυολογημάτων και πειραγμάτων.
Το 1744 συνδέθηκε ερωτικά με την Ενριέττα Στάφφορντ, Αγγλίδα αριστοκράτισσα, το 1746 απέκτησε παιδί μαζί της και το 1748 την παντρεύτηκε. Το παράδοξο, δεδομένης της ιδιοσυγκρασίας του Κρεμπιγιόν και της ασχήμιας της Ενριέττας, ήταν ότι υπήρξε υποδειγματικός σύζυγος. Το ακόμη πιο παράδοξο είναι ότι το 1759 διορίστηκε βασιλικός λογοκριτής.
Πέραν των αρεσκομένων σε σκανδαλώδη αναγνώσματα, πολλοί ήταν οι συγγραφείς, συγχρονοί του και μεταγενέστεροι, που δήλωσαν ότι επηρεάστηκαν από τα έργα του και ότι τα προτιμούσαν από πολλά άλλα.
Γαλατορομανικές γλώσσες
Οι γαλατορομανικές γλώσσες αποτελούν τον βορειότερο κλάδο των Δυτικορομανικών γλωσσών στην Ευρώπη. Γεωγραφικά εκτείνονται στη σημερινή βόρεια Γαλλία, τη Βαλλωνία και τη γαλλόφωνη Ελβετία συνορεύοντας με τις οξιτανορομανικές γλώσσες στα νότια και τις γαλατοϊταλικές και γερμανικές στα ανατολικά. Ομιλητές τους εντοπίζονται και στις τέως αποικίες και τα υπερπόντια εδάφη της Γαλλίας ανά τον κόσμο. Στην ομάδα εντάσσονται η φραγκοπροβηγιανή και η γαλλική γλώσσα με τις διάφορες ιστορικές της διαλέκτους που συλλογικά λαμβάνουν τον τίτλο γλώσσες του οΐλ (νορμανδικά, γκαλό, πικαρδικά). Διάφοροι συγγραφείς εντάσσουν στον κλάδο τόσο τις οξιτανορομανικές γλώσσες όσο και οι γαλατοϊταλικές.
Παραπομπές
Κατηγορία:Γαλατορομανικές γλώσσες
Καρμέντα
Η Καρμέντα ήταν θεά-Νύμφη της ρωμαϊκής μυθολογίας και μία από τις τέσσερις Καμένες.
Ήταν η προστάτιδα του τοκετού, των μητέρων, των μικρών παιδιών και των μαιών. Οι αρχαίοι Ρωμαίοι πίστευαν ότι αυτή εφεύρε το λατινικό αλφάβητο. Ήταν μητέρα του Εύανδρου που εποίκισε τον Παλατίνο λόφο της Ρώμης. Το ιερό της ήταν δίπλα στην πύλη Καρμένταλις της αρχαίας Ρώμης. Προς τιμή της στην αρχαία Ρώμη γινόταν αρχαία γιορτή από τις 11 έως τις 15 Ιανουαρίου, τα Καρμεντάλια.
Στην ελληνική μυθολογία ταυτίζεται με τη νύμφη Θέτιδα.
Εξωτερικοί σύνδεσμοι
Κατηγορία:Νύμφες της ρωμαϊκής μυθολογίας Κατηγορία:Θεότητες του χρόνου και της μοίρας Κατηγορία:Θεότητες-προστάτες των παιδιών
TD Garden
Το TD Garden είναι ένα γήπεδο πολλαπλών χρήσεων στη Βοστώνη των ΗΠΑ. Πήρε το όνομά του από το χορηγό του, την TD Bank, NA και συχνά αναφέρεται απλά από τους τοπικούς κατοίκους ως The Garden, The Fleet Center, ή Boston Garden. Παλαιότερα ήταν γνωστό ως FleetCenter και Shawmut Center. Η TD Bank, NA έχει τον έλεγχο των δικαιωμάτων ονοματοδοσίας του γηπέδου από το 2005, και η αρένα ονομάζονταν TD Banknorth Garden μέχρι και στις 16 Ιουλίου του 2009.
Πράσινο Βοιωτίας
To  Πράσινο  είναι ορεινό χωριό της Βοιωτίας στη Στερεά Ελλάδα και την Περιφερειακή Ενότητα Βοιωτίας. Βρίσκεται στις βόρειες πλαγιές της Πάρνηθας, χτισμένο σε ένα μικρό οροπέδιο σε υψόμετρο 567 μέτρων. Ο πληθυσμός του είναι 30 κάτοικοι, σύμφωνα με την απογραφή του 2011 και μαζί με την Πύλη, τη Λεύκα και το Πάνακτο αποτελούν την τοπική κοινότητα Πύλης. Μέχρι το 1955 ονομαζόταν Καβάσιλα οπότε μετονομάστηκε σε Πράσινο. Στα δυτικά του οικισμού σώζονται ερείπια κάστρου.
TD Garden
Το TD Garden είναι η έδρα των Μπόστον Σέλτικς του NBA και των Μπόστον Μπρούινς του National Hockey League. Ανήκει στην Delaware North, της οποίας ο διευθύνων σύμβουλος, Jeremy Jacobs, είναι ιδιοκτήτης των Μπόστον Μπρούινς. Στο γήπεδο διεξάγεται το ετήσιο κολεγιακό τουρνουά χόκεϊ Beanpot, και επίσης φιλοξενεί το ετήσιο Πρωτάθλημα Χόκεϊ της Ανατολής.
Πράσινο Βοιωτίας
Παραπομπές
Κατηγορία:Χωριά του νομού Βοιωτίας Κατηγορία:Δήμος Τανάγρας
TD Garden
Εξωτερικοί σύνδεσμοι
Κατηγορία:Αθλητικές εγκαταστάσεις στις Ηνωμένες Πολιτείες Κατηγορία:Γήπεδα καλαθοσφαίρισης στις Ηνωμένες Πολιτείες Κατηγορία:Γήπεδα χόκεϊ επί πάγου στις Ηνωμένες Πολιτείες
Εσταβάρ
Το Εσταβάρ (γαλλικά και καταλανικά: Estavar) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Εσταβαρουά (γαλλικά: Estavarois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Χρυσή Μπάλα του 1973
Η Χρυσή Μπάλα του 1973, δόθηκε στον καλύτερο ποδοσφαιριστή της Ευρώπης όπως κρίθηκε από μία επιτροπή αθλητικών δημοσιογράφων από χώρες μέλη της UEFA, τον Ολλανδό μέσο Γιόχαν Κρόιφ, για δεύτερη φορά.
Κατάταξη
Πηγή: France Football
Εξωτερικοί σύνδεσμοι
1973 Κατηγορία:1973-74 στο Ευρωπαϊκό ποδόσφαιρ
1409 Ίσκο
Ο Ίσκο (Isko) είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,046. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ονοματεπώνυμο της Ilse Koch, της συζύγου του Γερμανού αστρονόμου Φριτς Κούμπαχ.
Φυσικά χαρακτηριστικά
Η μέση διάμετρος του Ίσκο εκτιμάται σε 35,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0805. Ο Ίσκο περιστρέφεται γύρω από τον εαυτό του μία φορά κάθε 10 ως 13 ώρες περίπου.
Εξωτερικοί σύνδεσμοι
Ιζκο
Βένα
Η βένα (ιταλικά Vena), λέξη-δάνειο από την Ιταλική γλώσσα, είναι λέξη σπάνια απαντώμενη στην ελληνική γλώσσα, που σημαίνει φλέβα ή φυσική γραμμή. Δηλώνει, μεταφορικά, τις φλέβες, δηλ. τις φυσικές γραμμές (κύματα ή νερά) της πέτρας, του μαρμάρου, ή συχνότερα του ξύλου. Μπορεί όμως να έχει και τη σημασία της εγχάραξης πάνω σε ένα στερεό σώμα ή ακόμα και της φυσικὴς κλίσης.
Στην ξυλουργική και την επιπλοποιία, η βένα χρησιμοποιείται ευρέως. Βένες λέγονται, έτσι, οι έντονες ραβδώσεις που παρουσιάζουν τα ξύλα, ή τα λεγόμενα «νερά» του ξύλου. Η προέλευση της λέξης, ιδίως για το ξύλο, είναι λατινοϊταλική, διότι Vena σημαίνει φλέβα. Συγκεκριμένα για το ξύλο, η έννοια είναι κυριολεκτική και όχι μεταφορική, άλλωστε οι ίνες του ξύλου (=βένες) αντιπροσωπεύουν τις φλέβες του δένδρου που μεταφέρουν τους χυμούς από τις ρίζες προς τον κορμό, τα κλαδιά και τα φύλλα.
Από τη λέξη αυτή πηγάζουν και οι τεχνικές έννοιες, «ισόβενο» και «φαρδύβενο», που έχουν άμεση σχέση με τις βένες του ξύλου. Ισόβενο είναι αυτό το ξύλο που φέρει ίσια και παράλληλα νεύρα (βένες). Το δεύτερο (φαρδύβενο) σημαίνει ότι οι βένες του ξύλου είναι φαρδιές.
Παραπομπές
Κατηγορία:Ξυλουργική Κατηγορία:Ξύλο
Γκόμα
Η Γκόμα είναι πόλη της ανατολικής Λαϊκής Δημοκρατίας του Κονγκό, στα σύνορα της χώρας με την Ρουάντα, δίπλα στην πόλη Γκισένι της δεύτερης. Βρίσκεται στην βόρεια όχθη της λίμνης Κίβου, 13 με 18 χιλιόμετρα νοτίως του κρατήρα του ενεργού ηφαιστείου του όρους Νιραγκόνγκο. Είναι πρωτεύουσα της επαρχίας του Βόρειου Κίβου.
Η Γκόμα, τα πρόσφατα χρόνια της ιστορίας της, γνώρισε μεγάλες καταστροφές, τόσο από τις εκρήξεις του Νιραγκόνγκο (1977 και 2002) όσο και από τα γεγονότα της Γενοκτονίας της Ρουάντα, τους δύο πολέμους του Κονγκό και τα γεγονότα της εξέγερσης των Μ23, όταν και κατελήφθη από τους αντάρτες του κινήματος (2012). Επιπλέον, οι κάτοικοί της κινδυνεύουν άμεσα τόσο από μια νέα πιθανή έκρηξη του Νιραγκόνγκο, ενός από τα πιο ενεργά ηφαίστεια της Γης, όσο και από μια πιθανή λιμνική έκρηξη, η οποία θα μπορούσε να απελευθερώσει αέρια (μεθάνιο και διοξείδιο του άνθρακα) τα οποία βρίσκονται συγκεντρωμένα σε τεράστιες ποσότητες στα νερά της λίμνης Κίβου.
Στην Γκόμα κατοικούν περίπου 1 εκατομμύριο κάτοικοι, πολλοί από τους οποίους είναι πρόσφυγες από τα γύρω μέρη.
Κατηγορία:Πόλεις της Λαϊκής Δημοκρατίας του Κονγκό
Μεθυλυδραζίνη
Η (μονο)μεθυλυδραζίνη [ αγγλικά: (Mono)MethylHydrazine ή συντομογραφικά MMH] είναι η οργανική χημική ένωση με μοριακό τύπο CH6N2 και ημισυντακτικό τύπο CH3NHNH2. Χρησιμοποιήθηκε ως προωθητικό καύσιμο πυραύλων δυαδικού προωθητικού συστήματος, γιατί είναι υπεργολική με διάφορα οξειδωτικά, όπως το τετραοξείδιο του αζώτου (N2O4) και το νιτρικό οξύ (HNO3). Ως προωθητικό, περιγράφεται με την επιγραφή MIL-PRF-27404. Η μεθυλυδραζίνη είναι το απλούστερο οργανικό «θυγατρικό» παράγωγο της «μητρικής» υδραζίνης και χρησιμοποιήθηκε στο τροχιακό σύστημα ελιγμών (Orbital Maneuvering System, OMS) και στους κινητήρες ελεγχόμενου συστήματος αντιδράσεων [reaction control system (RCS) engines] των διαστημικών λεωφορείων της NASA, που χρησιμοποιούσαν δυαδικό προωθητικό σύστημα, αποτελούμενο από μεθυλυδραζίνη και μείγμα τετραοξείδιου του αζώτου 97% και οξειδίου του αζώτου (NO) 3%. Η μεθυλυδραζίνη είναι τοξική και καρκινογόνα, ακόμη και σε μικρές ποσότητες, αλλά αποθηκεύεται εύκολα στο διάστημα, προσφέροντας μέτρια απόδοση για πολύ χαμηλού βάρους αποθηκευτικό σύστημα. Πρόσφατα η ESA αποπειράθηκε να ερευνήσει νέες προοπτικές συνδυασμών δυαδικών προωθητικών πυραύλων, αποφεύγοντας δηλητηριώδη χημικά, όπως η μεθυλυδραζίνη και τα συγγενικά αυτής.
Ωστόσο, η μεθυλυδραζίνη και η χημικά συγγενής ασυμμετρική διμεθυλυδραζίνη (UDMH) έχουν ένα νευραλγικής σημασίας πλεονέκτημα: Είναι αρκετά σταθερές για να χρησιμοποιηθούν σε επαναλαμβανόμενα ψυχώμενους κινητήρες πυραύλων. Οι σεληνάκατοι του προγράμματος Απόλλων χρησιμοποιούσαν μίγμα 1:1 υδραζίνης και ασυμμετρικής διμεθυλυδραζίνης (που ονομάζονταν «αεροζίνη 50», Aerozine-50 ή A-50) ως μέρος του καυσίμου των πυραύλων αποπροσελήνωσης: Οι πυραυλοκινητήρες των σεληνακάτων χρησιμοποίησαν ένα υπεργολικό μείγμα των (αναφερόμενων) υδραζινών και υγρό τετραοξείδιο του αζώτου, ως συνηθισμένο οξειδωτικό. Συγκεκριμένα, χρησιμοποιούσαν 3 τόνους μείγματος υδραζινών και 4½ τόνους οξειδωτικού σε κάθε προσελήνωση και το ⅓ αυτών των ποσοτήτων για την αποσελήνωση και τη θέση της σεληνάκατου σε περισελήνια τροχιά.
Η μεθυλυδραζίνη πιστεύται ότι αποτελεί το κύριο μέρος της τοξικότητας των μανιταριών του γένους Gyromitra, ιδιαίτερα του ψευδοείδους Gyromitra esculenta. Σε κάποιες περιπτώσεις, μεθυλυδραζίνη σχηματίστηκε με υδρόλυση γυρομιτρίνης.
Η μεθυλυδραζίνη θεωρείται ότι είναι πιθανό επαγγελματικό καρκινογόνο, και τα όρια έκθεσης σε μεθυλυδραζίνη τέθηκαν σε προστατευτικά επίπεδα, λαμβάνοντας υπόψη την πιθανή καρκινογενότητά της.
Μια γνωστή εφαρμογή της μεθυλυδραζίνης είναι η σύνθεση σουριτοζόλης.
Σημειώσεις και αναφορές
Κατηγορία:Οργανικές υδραζίνες Κατηγορία:C1
Βόρας
Περιγραφή
Η ψηλότερη κορυφή του είναι ο Προφήτης Ηλίας με 2.524 μέτρα. Ο Βόρας συνδέεται ανατολικά με τα βουνά Πίνοβο (2.156 μέτρα) και Τζένα (2.182 μέτρα), τα οποία αποτελούν τμήμα της ίδιας οροσειράς. Καλύπτεται από δάση δρυός, οξιάς και πεύκης. Στον Βόρα λειτουργεί χιονοδρομικό κέντρο. Στην ψηλότερη κορυφή του υπάρχει μικρή εκκλησία, μνημείο Σέρβων πεσόντων του Α' Παγκοσμίου Πολέμου. Βορειοδυτικά της Όρμας Αλμωπίας εκτείνεται το Μαύρο Δάσος του Βόρα με πυκνή βλάστηση. thumb|200px|left|Ο Βορέας ως προσωποποίηση του βορείου ανέμου Από τις ανατολικές πλαγιές του Βόρα πηγάζει ο Μογλενίτσας, από τον οποίο πριν τα αποστραγγιστικά έργα που πραγματοποιήθηκαν στην πεδιάδα των Γιαννιτσών  τμήμα του είναι ο  Λουδίας, και από τις νότιες ο ποταμός Εδεσσαίος.
Ιστορικά στοιχεία
Σύμφωνα με την αρχαία γεωγραφία, ο Βόρας ήταν το κυριότερο βουνό της Μακεδονίας στα βορειοδυτικά.
Μυθολογία
Κατά την Ελληνική μυθολογία, στο Βόρα κατοικούσε ο Βορέας, ενώ κατά τον Ελλάνικο, ο Βορέας ήταν η προσωποποίηση του όρους Βόρα της Μακεδονίας. Οι δυο γιοι του Βορέα, Καλάις και Ζήτης πήραν μέρος στην Αργοναυτική Εκστρατεία ως Αργοναύτες.
Προστατευόμενη τοποθεσία
Οι κορυφές του Όρους Βόρας είναι προστατευόμενος βιότοπος του δικτύου Natura 2000 με κωδικό GR1240001. Η βλάστηση περιλαμβάνει αγριοκυπαρίσσια, στεππόμορφους λειμώνες, τυρφώνες, δάση οξιάς, δάση δρυός, δάση καστανιάς, πευκοδάση, κ.α. Στην προστατευόμενη περιοχή έκτασης 400.000 στρεμμάτων υπάρχουν 14 σπήλαια παλαιοοικολογικού ενδιαφέροντος με πληθυσμούς νυχτερίδων. Τα παραποτάμια δάση της περιοχής Όρμας, κατά μήκος των ρεμάτων Ασπροποτάμου και Παπαδιάς, καλύπτονται από σκλήθρα (Άλνος ο κολλώδης) και πλατάνια.
Στη χλωρίδα περιλαμβάνονται 157 είδη φυτών εκ των οποίων τα 12 είναι Ελληνικά ενδημικά, τα 88 Βαλκανικά και τα υπόλοιπα 59 είναι ευρύτερης εξάπλωσης. Το είδος Ρανούγκουλος ο κορυφαίος (Ranunculus cacuminis) που βρέθηκε για πρώτη φορά το 1978 από τους Strid και Παπανικολάου αποτελεί ενδημικό του όρους Βόρας. Χαρακτηριστικά της χλωρίδας είναι το Γέον το κοκκινωπό (Geum coccineum). Η περιοχή είναι σημαντική για την ορνιθοπανίδα, για επιδημητικά αρπακτικά, δασικά είδη και είδη των ανοικτών ορεινών οικοτόπων, όπως: όρνια, γυπαετοί, βασιλαετοί, δρυοκολαπτίδες και στρουθιόμορφα. Στην πανίδα περιλαμβάνονται θηλαστικά, όπως: λαγοί, αλεπούδες, λύκοι, αγριογούρουνα, σκίουροι, σκαντζόχοιροι, κουνάβια, μπαρμπαστέλλοι, κίτρινες μπομπίνες, Ευρωπαϊκές ενυδρίδες, πτερυγονυχτερίδες, μυωτίδες, ρινόλοφοι, αγριόγιδα και αρκούδες. Επίσης, σαλαμάνδρες, χωματόφρυνοι, δενδροβάτραχοι, Ελληνικοί βάτραχοι, Ευκίνητοι βάτραχοι, λιμνοβάτραχοι, Ελληνικές χελώνες, Μεσογειακές χελώνες, πρασινόσαυρα, οχιές και αστραπόφιδα.
Δήμος (αποσαφήνιση)
Κατηγορία:Αποσαφηνίσεις ονομάτων
Βόρας
Φωτοθήκη
αριστερά|μικρογραφία|Η λίμνη Βεγορίτιδα, η λίμνη Πετρών, και το όρος Άσκιο ή Σινιάτσικο (2111 μ.) όπως φαίνονται από το χιονοδρομικό του Βόρα
Εξωτερικοί σύνδεσμοι
Κατηγορία:Βουνά της Πέλλας Κατηγορία:Βουνά της Φλώρινας Κατηγορία:Οροσειρές του κράτους των Σκοπίων Κατηγορία:Οροσειρές της Μακεδονίας Κατηγορία:Σύνορα Ελλάδας-Σκοπίων
Α.Ο. Δόξα Πειραιά
Ο Αθλητικος Όμιλος Δόξα Πειραιά ήταν γυναικείος ποδοσφαιρικός σύλλογος του Πειραιά.
Ιστορία
Ιδρύθηκε το 1982 από 10 πρώην παίκτριες του Παναθηναικού, οι οποίες ίδρυσαν τη Δόξα ως Δόξα Αθηνών, όταν ο ΠΑΟ διέλυσε το γυναικείο τμήμα ποδοσφαίρου. Χρώματα είχε το μπλε και το άσπρο. Τα πρώτα χρόνια η ομάδα ήταν ανεπίσημη καθότι δεν υπήρχε αναγνωρισμένο γυναικείο ποδόσφαιρο και τη διοικούσαν οι ίδιες οι παίκτριες. Έδινε φιλικά παιχνίδια με άλλες γυναικείες αλλά και με ανδρικές ομάδες.
Το 1990 αναγνωρίστηκε επίσημα από την Ε.Π.Ο. αλλά γρήγορα άλλαξε έδρα και μετονομάστηκε σε Δόξα Πειραιά. Ο λόγος ήταν ότι στην Αθήνα δεν έβρισκε γήπεδο για να παίζει. Έτσι, όταν προσφέρθηκε στο σύλλογο το Δημοτικό γήπεδο Δραπετσώνας, μετέφερε την έδρα και άλλαξε επωνυμία. Το 1997 η Δόξα συγχωνεύτηκε με την Άρτεμις Δραπετσώνας σε ένα σωματείο την Ένωση Δόξας Πειραιά - Άρτεμις Δραπετσώνας.
Εξωτερικοί σύνδεσμοι
]
Κατηγορία:Αθλητικοί σύλλογοι Πειραιά Κατηγορία:Ιδρύσεις αθλητικών συλλόγων το 1982 Κατηγορία:Ανενεργές ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1982